จีนพบผู้ติดเชื้อ “โควิด” เพิ่มอีก 40 ราย ส่วนใหญ่อยู่ในปักกิ่ง ดันยอดป่วยสะสม 83,221 คน!
จีนพบผู้ติดเชื้อ "โควิด" เพิ่มอีก 40 ราย ส่วนใหญ่อยู่ในปักกิ่ง ดันยอดป่วยสะสม 83,221 คน! 
จีนพบผู้ติดเชื้อ "โควิด" เพิ่มอีก 40 ราย ส่วนใหญ่อยู่ในปักกิ่ง ดันยอดป่วยสะสม 83,221 คน!
16 มิ.ย. 2563

คณะกรรมการสุขภาพแห่งชาติของจีน (NHC) แถลงว่า ณ วันจันทร์ที่ 15 มิ.ย.63 จีนพบผู้ติดเชื้อไวรัสโควิด-19 รายใหม่ 40 ราย โดย 32 รายเป็นผู้ติดเชื้อภายในประเทศ ส่วนอีก 8 รายเป็นผู้ติดเชื้อที่มาจากต่างประเทศ
รายงานจากสำนักข่าวซินหัว ระบุว่า ในจำนวนผู้ติดเชื้อรายใหม่นั้น มี 27 รายที่พบในกรุงปักกิ่ง ขณะที่ 4 รายพบในมณฑลเหอเป่ย และอีก 1 รายพบในมณฑลเสฉวน
อย่างไรก็ตาม ไม่มีรายงานการพบผู้เสียชีวิตรายใหม่ ณ วันจันทร์ที่ 15 มิ.ย. ส่งผลให้ยอดรวมผู้เสียชีวิตในประเทศจีนยังคงอยู่ที่ 4,634 ราย ขณะที่ยอดผู้ติดเชื้อโดยรวมในขณะนี้อยู่ที่ 83,221 ราย
ส่วนผู้ป่วยที่ได้รับอนุญาตให้ออกจากโรงพยาบาลหลังจากได้รับการรักษาจนหายดีแล้วนั้น เพิ่มขึ้น 7 ราย ณ วันจันทร์ที่ 15 มิ.ย. ส่งผลให้ยอดรวมผู้หายดีแล้วอยู่ที่ 78,377 ราย